IMISLab/GreekWikipedia huggingface dataset:
Άντριου Πιρς

Για τον κυβερνήτη του Μοντσερράτ, δείτε Άντριου Πιρς (διπλωμάτης)Ο Άντριου Πιρς (γεννήθηκε την 1η Δεκεμβρίου του 1937) είναι Βρετανός πολιτικός, πρώην μέλος του Συντηρητικού Κόμματος, ο οποίος υπηρέτησε ως μέλος του Ευρωπαϊκού Κοινοβουλίου στην περιφέρεια Τσεσάιρ Γουέστ και Γουίραλ από το 1979 ως το 1989. Ήταν επίσης υποψήφιος ανεπιτυχώς με το Συντηρητικό Κόμμα στις γενικές εκλογές του 1970. Μεταξύ άλλων θέσεων, ο Πιρς ήταν πρόεδρος της Βρετανικής Διεθνούς Εμπορικής Επιτροπής Λιανικών Πωλήσεων (British Retail Consortium) και πρόεδρος των Φίλων των Εθνικών Μουσείων του Λίβερπουλ.

 Γεννήθηκε το 1937, γιος του Χένρι Πιρς και της Έβελιν Άντριου, και μεγάλωσε στην πόλη Ότον. Φοίτησε στο Σχολείο του Ράινταλ στη Βόρεια Ουαλία και στη συνέχεια υπηρέτησε τη θητεία του για δύο χρόνια στη Βασιλική Πολεμική Αεροπορία. Το 1958 ξεκίνησε τις σπουδές του στο Κολέγιο Κινγκς του Νιούκασλ για ένα πτυχίο στα οικονομικά. Ήταν προσωπικός συνεργάτης του Τσαρλς Μόρισον στις εκλογές του 1966 και επιλέχθηκε να είναι υποψήφιος με το Συντηρητικό Κόμμα στο Ίσλινγκτον Νορθ το 1968, αν και έχασε την επαναληπτική εκλογή του 1969 και ηττήθηκε στις γενικές εκλογές του 1970. Εξελέγη στο Ευρωπαϊκό Κοινοβούλιο το 1979 στην περιφέρεια Cheshire West και Wirral. Το 1984 ο Πιρς υπολογίζεται ότι δαπανούσε 453 ώρες ετησίως σε ταξίδια, στο πλαίσιο του αξιώματός του. Το 1988 έλαβε μέρος σε εκστρατεία για τις τοπικές οργανώσεις με σκοπό να συλλέξει προσφορές της Ευρωπαϊκής Οικονομικής Κοινότητας για δωρεάν φαγητό για οργανισμούς πρόνοιας, δηλώνοντας ότι ήταν "μπερδεμένος και απογοητευμένος" που κανείς στην εκλογική του περιφέρεια δεν το εφάρμοζε. Στις ευρωεκλογές του Ιουνίου του 1989, ο Πιρς δεν κατάφερε να επανεκλεγεί ευρωβουλευτής και στη θέση του εξελέγη ο Εργατικός Λϊντον Χάρισον.
Προκριματικά Κόπα Άφρικα 2015

Στα Προκριματικά Κόπα Άφρικα 2015 θα αποφασιστεί ποιες ομάδες θα συμμετάσχουν στο Κύπελλο Εθνών Αφρικής 2015 στο οποίο θα συμμετέχουν 16 ομάδες. Διοργανώτρια χώρα είχε κληρωθεί το Μαρόκο αλλά η ομοσπονδία του Μαρόκου αρνήθηκε τη διοργάνωση λόγω του ιού Έμπολα. Έτσι αποκλείστηκε οριστικά από τη διοργάνωση. Έτσι λοιπόν η Ισημερινή Γουινέα ανέλαβε τη διοργάνωση και πέρασε αυτόματα στην τελική φάση χωρίς προκριματικά.

 Οι πρώτοι αγώνες διεξήχθησαν στις 12 Απριλίου 2014 ενώ οι επαναληπτικοί στις 20 Απριλίου 2014. Στο ζευγάρι Ερυθραία - Νότιο Σουδάν τα ματς αναβλήθηκαν επειδή η Ερυθραία αποσύρθηκε από τη διοργάνωση. Έτσι το Νότιο Σουδάν προκρίθηκε στην επόμενη φάση. Οι πρώτοι αγώνες διεξήχθησαν στις 17 με 18 Μαΐου 2014 ενώ οι επαναληπτικοί στις 30 Μαΐου με 1 Ιουνίου 2014. Στο ζευγάρι Μαυριτανία - Ισημερινή Γουινέα προκρίθηκαν και οι 2 ομάδες. Αρχικά η Ισημερινή Γουινέα είχε πάρει την πρόκριση με σκορ 3-1 όμως αργότερα αποκλείστηκε λόγω αντικανονικής συμμετοχής του ποδοσφαιριστή Τιερί Φιτζέ και η Μαυριτανία προκρίθηκε στην επόμενη φάση. Αργότερα όμως ανακοινώθηκε πως η Ισημερινή Γουινέα θα είναι η διοργανώτρια του Κυπέλλου Εθνών Αφρικής 2015 άρα προκρίθηκε αυτόματα στην τελική φάση. Στο ζευγάρι Γκάμπια - Σεϋχέλλες οι Σεϋχέλλες πήραν αυτόματα την πρόκριση στον επόμενο γύρο καθώς η Γκάμπια αποκλείστηκε από κάθε αφρικανική διοργάνωση. Οι πρώτοι αγώνες διεξήχθησαν στις 19 με 20 Ιουλίου ενώ οι επαναληπτικοί στις 2 με 3 Αυγούστου. Στο ζευγάρι Δημοκρατία του Κονγκό - Ρουάντα η Ρουάντα κέρδισε στα πέναλτι όμως στις 17 Αυγούστου 2014 ανακοινώθηκε πως αποκλείεται από τη διοργάνωση λόγω αντικανονικής συμμετοχής του ποδοσφαιριστή Ντάντι Μπιρόρι. Έτσι η Δημοκρατία του Κονγκό πήρε την πρόκριση στους ομίλους. Στο ζευγάρι Σιέρα Λεόνε - Σεϋχέλλες η Σιέρα Λεόνε πήρε την πρόκριση στην επόμενη φάση καθώς οι Σεϋχέλλες αρνήθηκαν να φιλοξενήσουν τη Σιέρα Λεόνε στον επαναληπτικό αγώνα λόγω φόβου για τον ιό Έμπολα Η κλήρωση των ομίλων έγινε στις 27 Απριλίου 2014 στο Κάιρο της Αιγύπτου. Η καλύτερη τρίτη θα προκριθεί στην τελική φάση του Κυπέλλου Εθνών Αφρικής 2015.
Μουρμούρα της Αφρικής

Η Μουρμούρα της Αφρικής (Lithognathus lithognathus) (λιθόγναθος ο λιθόγναθος) είναι ένα είδος ψαριού του θαλασσινού και του υφάλμυρου νερού.Ανήκει στο γένος Λιθόγναθος, στην οικογένεια των Σπαριδών και την συναντάμε στις ακτές της Νότιας Αφρικής.

 Το ψάρι, είναι περίπου 1 μ. και μπορεί να φτάσει σε μήκος τα 200 εκ. Skelton, P. 1996. Lithognathus lithognathus Αρχειοθετήθηκε 2008-11-19 στο Wayback Machine.. 2006 IUCN Red List of Threatened Species. Downloaded on 4 August 2007.
Γκιγιόμ ντε Μποζέ

Ο Γκιγιόμ ντε Μποζέ (Διεθνώς: Guillaume de Beaujeu ή William of Beaujeu), ήταν ο 21ος Μεγάλος Μάγιστρος των Ιπποτών του Ναού, από το 1273 μέχρι το θάνατό του το 1291 κατά την πολιορκία στην Άκρα. Ήταν ο τελευταίος Μεγάλος Μάγιστρος των Ναϊτών που προήδρευσε στην Παλαιστίνη.

 Ο Γκιγιόμ ντε Μποζέ γεννήθηκε κατά προσέγγιση γύρω στο 1233 και μπήκε στο τάγμα των Ναϊτών σε ηλικία μόλις 20 ετών. Στις 13 Μαΐου 1273 εκλέχτηκε Μεγάλος Μάγιστρος, ως διάδοχος του Τομάς Μπεράρ. Κατά τη διάρκεια της θητείας του νέου Μαμελούκου Σουλτάνου Καλαούν, κατέκτησε εύκολα το 1289 την επαρχία της Τρίπολης, η οποία είχε αγνοήσει τις προειδοποιήσεις του. Το 1290 ο Καλαούν προέλασε στην Άκρα, την πρωτεύουσα του εναπομείναντος Βασιλείου της Ιερουσαλήμ, αλλά πέθανε τον Νοέμβριο πριν από την έναρξη της τελικής επίθεσης. Ωστόσο, ο γιος του και νέος Σουλτάνος Αλ-Ασράφ Χαλίλ αποφάσισε να συνεχίσει την εκστρατεία και ο Γκιγιόμ ντε Μποζέ ηγήθηκε της άμυνας της πόλης.Σε κάποιο σημείο κατά τη διάρκεια της πολιορκίας, έριξε στο έδαφος το σπαθί του και βάδισε έξω από τα τείχη. Οι ιππότες του διαμαρτυρήθηκαν και ο Γκιγιόμ ντε Μποζέ τους απάντησε "Je ne m'enfuis pas; je suis mort. Voici le coup." («Δεν τράπηκα σε φυγή. Είμαι νεκρός. Εδώ είναι το χτύπημα.») και σήκωσε το χέρι του για να τους δείξει το θανάσιμο τραύμα που είχε δεχθεί. Ένα βέλος κάτω από τη μασχάλη του είχε διεισδύσει μέσα στην πανοπλία του, έτσι ώστε μόνο το πίσω φτερωτό μέρος του βέλους ήταν ορατό. Ο Γκιγιόμ ντε Μποζέ πέθανε από το τραύμα αυτό και λίγο αργότερα η πόλη έπεσε στα χέρια των Μαμελούκων, σηματοδοτώντας το τέλος της κατοχής των σταυροφόρων στους Αγίους Τόπους. Ο Γκιγιόμ ντε Μποζέ είναι ένας από τους κύριους χαρακτήρες του Ρόμπιν Γιανγκ στη νουβέλα του Σταυροφορία (Crusade). Ναΐτης ο Τύριος, υπήρξε γραμματέας και χρονικογράφος του. Marillier, Bernard (2000). Armorial des Maîtres de l'Ordre du Temple. Collection "Sinople". Pardès. ISBN 978-2-8671-4222-2. Roy, J. J. E. (1999) [1848]. Histoire des Templiers. Pardès. ISBN 978-2-8671-4188-1.
Αρένα Ροστόφ

Η Αρένα Ροστόφ (ρωσικά: «Ростов Арена»‎) είναι στάδιο ποδοσφαίρου στο Ροστόφ επί του Ντον στη Ρωσία. Είναι ένα από τα γήπεδα που χρησιμοποιήθηκε στο Παγκόσμιο Κύπελλο του 2018. Είναι η έδρα της ΦΚ Ροστόφ του Πρωταθλήματος Ρωσίας. Έχει χωρητικότητα 45.000 θεατών.

 Τον Ιούνιο του 2013, κατά την ανακαίνιση του σταδίου, βρέθηκαν πέντε οβίδες από τον Β΄ Παγκόσμιο Πόλεμο, σχεδόν άψογα διατηρημένες.Τον Αύγουστο του 2013, ξεκίνησαν οι εργασίες για την αμμώδη πρόσχωση θεμελίωσης του σταδίου. Οι εργασίες για τη θεμελίωση ολοκληρώθηκαν τον Μάιο του 2014. Η κατασκευή της υποδομής του σταδίου ξεκίνησε τον Οκτώβριο του 2015. Τον Δεκέμβριο το εργοτάξιο άρχισε να φέρνει βαρύ εξοπλισμό και υλικά κατασκευής. Τον Ιανουάριο του 2015, τα πληρώματα άρχισαν να μεταφέρουν πυλώνες.Τον Μάρτιο του 2015, το έργο του σταδίου αναθεωρήθηκε, μειώνοντας το κόστος κατασκευής σε 3 δισεκατομμύρια ρούβλια. Το καλοκαίρι του 2015 ολοκληρώθηκε η πασσαλόπηξη και ξεκίνησε η κατασκευή ανωδομής. Τον Δεκέμβριο του 2015, ξεκίνησαν οι εργασίες για την τοποθέτηση του μεταλλικού σκελετού οροφής. Τον Ιούλιο του 2016, ξεκίνησαν οι εργασίες για το τσιμεντένιο μπολ του σταδίου. Επιπλέον, οι οικοδόμοι ξεκίνησαν την κατασκευή της πρόσοψης και άρχισαν τον εξωραϊσμό της παρακείμενης περιοχής στο στάδιο. Τον Νοέμβριο του 2016, ολοκληρώθηκαν πλήρως οι εργασίες από οπλισμένο σκυρόδεμα της κύριας λεκάνης του γηπέδου και ξεκίνησε η εγκατάσταση της στέγης. Στις 22 Δεκεμβρίου 2017, ολοκληρώθηκε η κατασκευή του γηπέδου. Στις 15 Απριλίου 2018, το στάδιο φιλοξένησε τον πρώτο του αγώνα μεταξύ της ΦΚ Ροστόφ και της ΣΚΑ Χαμπάροφσκ. Το στάδιο άνοιξε επίσημα στις 13 Μαΐου 2018, με έναν φιλικό ποδοσφαιρικό αγώνα μεταξύ της ΦΚ Ροστόφ και της ΦΚ Ουράλ. Το 2011 παρουσιάστηκε το τελικό σχέδιο για το νέο γήπεδο από την Populous. Το ακανόνιστο σχήμα τόσο της οροφής όσο και των κερκίδων είναι ιδιαίτερα χαρακτηριστικά. Μέρος των θέσεων θα είναι προσωρινό, για το Παγκόσμιο Κύπελλο του 2018. Μετά τη διοργάνωση η χωρητικότητα μπορεί να μειωθεί σε 42.000 θέσεις. Όπως επιβεβαίωσε ο κύριος αρχιτέκτονας για την περιοχή του Ροστόφ, αυτό το στάδιο πρόκειται να είναι η αρχή ενός νέου κέντρου πόλης. Θα είναι το πρώτο μεγάλο έργο που κατασκευάστηκε στη νότια όχθη του ποταμού Ντον, με την υπόλοιπη πόλη να βρίσκεται βόρεια. Το συνολικό κόστος του σταδίου ήταν 19,84 δισεκατομμύρια ρούβλια. Με προορισμούς για ψώνια και φαγητό, το στάδιο θα χρησιμεύσει ως κομβικό σημείο για επενδύσεις και νέες εξελίξεις. Μετά το Παγκόσμιο Κύπελλο του 2018, η αρένα χρησιμοποιείται για τους αγώνες της ΦΚ Ροστόφ και για τους αγώνες της Εθνικής Ρωσίας ανδρών, καθώς και για άλλες αθλητικές και πολιτιστικές εκδηλώσεις. Χώρος της Αρένα Ροστόφ Αρχειοθετήθηκε 2020-08-06 στο Wayback Machine. Σχεδιαστικές αποδόσεις στο StadiumDB.com Rostov Σχεδιαστικές αποδόσεις στο StadiumDB
Μοντέρνο Μπενόνι

Το Μοντέρνο Μπενόνι (Modern Benoni) είναι ένα άνοιγμα στο σκάκι, το οποίο χαρακτηρίζεται από τις αρχικές κινήσεις (σε αλγεβρική σημειογραφία): 1. δ4 Ιζ6 2. γ4 γ5 3. δ5 ε6Το Μοντέρνο Μπενόνι καταχωρήθηκε στην Εγκυκλοπαίδεια Σκακιστικών Ανοιγμάτων υπό τους κωδικούς A60–A79.

 Ο Φρανκ Μάρσαλ εφηύρε το Μοντέρνο Μπενόνι και το έπαιξε εναντίον του Χοσέ Ραούλ Καπαμπλάνκα το 1927 στη Νέα Υόρκη, αλλά οι πειραματισμοί του στο άνοιγμα αυτό αγνοούνταν σε μεγάλο βαθμό για περισσότερα από 20 χρόνια. Στη δεκαετία του 1950, το άνοιγμα αναζωογονήθηκε από σκακιστές στη Σοβιετική Ένωση, επικεφαλής ανάμεσά τους ήταν ο γκρανμαίτρ Μιχαήλ Ταλ. Ακολούθησαν και άλλοι παίκτες με εξίσου επιθετικό και ανυποχώρητο στυλ, όπως ο Μπόμπι Φίσερ και ο Γκάρι Κασπάροφ, μέχρι που εδραιώθηκε η φήμη του ανοίγματος ως μία από τις πιο δυναμικές αντιδράσεις των μαύρων στο 1.δ4. Το Μοντέρνο Μπενόνι υπέστη σοβαρή θεωρητική κρίση στη δεκαετία του 1980 και του 1990, όταν οι σκακιστές παίζοντας με τα μαύρα συναντούν μεγάλες δυσκολίες στην εκπλήρωση της επίθεσης Ταϊμάνοβ μετά από 7.ζ4 και τη σύγχρονη κύρια βαριάντα: 7.Ιζ3 Αη7 8.θ3 0-0 9.Αδ3. Κατά τον 21ο αιώνα η θεωρητική στήριξη του ανοίγματος ανέκαμψε και μαζί της ανέκαμψε και η φήμη του ανοίγματος. Αξίζει να σημειωθεί, ότι ήταν η επιλογή του Βλαντιμίρ Κράμνικ όταν χρειαζόταν μια νίκη με τα μαύρα κατά το προτελευταίο παιχνίδι στο Κλασικό Παγκόσμιο Σκακιστικό Πρωτάθλημα το 2004. Μετά τις αρχικές κινήσεις, τα μαύρα προχωρούν στην κατάκτηση του τετραγώνου δ5, δημιουργώντας υπεροχή των μαύρων πιονιών στην πτέρυγα της βασίλισσας. Για την υποστήριξουν το πλεονέκτημά τους, συνήθως κάνουν φιανκέτο στο τετράγωνο η7 με τον αξιωματικό του βασιλιά τους. Αυτά τα δύο χαρακτηριστικά διαφοροποιούν την θέση των μαύρων από την Άμυνα Μπενόνι και την Ινδική άμυνα του βασιλιά, αν και οι μεταθέσεις μεταξύ αυτών των ανοιγμάτων είναι πολύ συνηθισμένες. Αγγλόφωνα βικιβιβλία: Chess Opening Theory: Modern Benoni
Πολλά Νερά Ημαθίας

Τα Πολλά Νερά είναι ένα χωριό, οικισμός τoυ Δήμου Ηρωικής Πόλης Νάουσας της Ημαθίας στην Κεντρική Μακεδονία. Κατά την απογραφή του 2011 τα Πολλά Νερά είχαν 139 κατοίκους.

 Στις 15 Νοεμβρίου 1926 έγινε η επίσημη μετονομασία του χωριού, από Φέτιτσα σε Πολλά Νερά. Τα Πολλά Νερά βρίσκονται στο βόρειο άκρο του νομού Ημαθίας, κοντά στα όρια με τον Νομό Πέλλας και σε απόσταση 2 χλμ. από το Λουτροχώρι, 26 χιλιόμετρα βορειοδυτικά της πόλης της Βέροιας και σε υψόμετρο περίπου 150 μέτρα. Ανήκει στην Κοινότητα Μαρίνας η οποία μέχρι το 1997 ήταν αυτόνομη οπότε και συνενώθηκε στον Δήμο Ανθεμίων. Ο πληθυσμός του οικισμού αποτελείται από Πόντιους πρόσφυγες προερχομένους από την περιοχή της Σεβάστειας του Πόντου. Κύρια πηγή εισοδήματος είναι η γεωργία και η κτηνοτροφία. Κύριες καλλιέργειες είναι τα ροδάκινα, κεράσια, σιτηρά, αμπέλια, δαμάσκηνα, ακτινίδια και τα τελευταία χρόνια και ελιές. Το ζωικό κεφάλαιο αποτελείται από αίγοπρόβατα και βοοειδή.
Μανοκουάρι

Το Μανοκουάρι (ινδονησιακά: Manokwari) είναι παράκτια πόλη και η πρωτεύουσα της επαρχίας της Δυτικής Παπούας της Ινδονησίας. Η πλειοψηφία των κατοίκων του Μανοκουάρι είναι χριστιανοί και η πόλη είναι μία από τις έδρες της Ρωμαιοκαθολικής Επισκοπής Μανοκουάρι–Σόρονγκ. Κακάο, φρούτα και καρύδες καλλιεργούνται κοντά στην πόλη· η συγκομιδή δασικών προϊόντων βρίσκεται εν εξελίξει, το κακάο, η ψύχα Ινδικής καρύδας, το ξύλο μεταφέρονται μέσω του λιμανιού. Η πόλη εξυπηρετείται από το αεροδρόμιο Ρεντάνι.

 Το Κρατικό Πανεπιστήμιο της Παπούας ιδρύθηκε στις 3 Νοεμβρίου 2000. Αυτό το πανεπιστήμιο δημιουργήθηκε για να βοηθήσει στην τοπική εκπαίδευση των κατοίκων της Παπούας. Μεταξύ των επιτευγμάτων τους είναι η Beccariana, ένα ακαδημαϊκό περιοδικό που εκδίδεται από το πανεπιστήμιο. Η δημοσίευση αυτή περιέχει όλη την έρευνα που έγινε από το πανεπιστήμιο στον τομέα της βοτανοθεραπείας. Το πανεπιστήμιο βρίσκεται στρατηγικά σε έναν λόφο με θέα στην πόλη, περιτριγυρισμένο από ένα πυκνό τροπικό βροχερό δάσος. Αυτό επιτρέπει στους ερευνητές την άμεση πρόσβαση στα βιολογικά δείγματα και περιπτωσιολογικές μελέτες. Πολυμέσα σχετικά με το θέμα Manokwari στο Wikimedia Commons
Ντένες Βάργκα

Ο Ντένες Βάργκα (ουγγρικά: Varga Dénes, γεννημένος 29 Μαρτίου 1987 στη Βουδαπέστη) είναι Ούγγρος διεθνής υδατοσφαιριστής που αγωνίζεται για τον ουγγρικό σύλλογο Φερεντσβάρος. Ο Βάργκα συγκαταλέγεται στους μεγαλύτερους υδατοσφαιριστές όλων των εποχών ενώ θεωρείται ζωντανός θρύλος του αθλήματος και ένας από τους καλύτερους παίκτες στον κόσμο.Ο Βάργκα έχει υπάρξει χρυσός Ολυμπιονίκης, χρυσός Παγκόσμιος και Ευρωπαίος πρωταθλητής ενώ έχει κατακτήσει το Πρωτάθλημα Ευρώπης δύο φορές σε επίπεδο συλλόγων.

 Ολυμπιακοί Αγώνες: Χρυσό μετάλλιο – 2008 Χάλκινο μετάλλιο – 2020 Παγκόσμιο Πρωτάθλημα: Χρυσό μετάλλιο – 2013 Ασημένιο μετάλλιο – 2007, 2017 Ευρωπαϊκό Πρωτάθλημα: Χρυσό μετάλλιο – 2020 Ασημένιο μετάλλιο – 2006, 2014 Χάλκινο μετάλλιο – 2008, 2012, 2016 Πρωτάθλημα Ουγγαρίας: 2007, 2008, 2009, 2010 Κύπελλο Ουγγαρίας: 2004, 2005, 2009 Σούπερκαπ Ουγγαρίας: 2006 Φιναλίστ Τσάμπιονς Λιγκ: 2012 Πρωτάθλημα Κροατίας: 2014 Κύπελλο Κροατίας: 2012, 2013 Αδριατική Λίγκα: 2013, 2014 Τσάμπιονς Λιγκ: 2017 Πρωτάθλημα Ουγγαρίας: 2015, 2016, 2017 Κύπελλο Ουγγαρίας: 2014, 2016 Σούπερκαπ Ουγγαρίας: 2016 Τσάμπιονς Λιγκ: 2019 Φιναλίστ Τσάμπιονς Λιγκ: 2021 Γιούροκαπ: 2018 Ευρωπαϊκό Σούπερκαπ: 2018, 2019 Πρωτάθλημα Ουγγαρίας: 2018, 2019 Κύπελλο Ουγγαρίας: 2018, 2019, 2020, 2021 Σούπερκαπ Ουγγαρίας: 2018 Βραβείο Iván Szalay (2004) Βραβείο Tamás Faragó (Καλύτερος νέος παίκτης): (2007, 2008) Βραβείο πρώτου σκόρερ στο Παγκόσμιο Πρωτάθλημα Νέων: 2007 Πολυτιμότερος παίκτης στο Παγκόσμιο Πρωτάθλημα Νέων: 2007 Μέλος της καλύτερης ομάδας στο Παγκόσμιο Πρωτάθλημα Νέων : 2007 Βραβείο Prima (2008) Μέλος της Ουγγρικής ομάδας της χρονιάς: 2008, 2013 Πολυτιμότερος παίκτης Αδριατικής Λίγκας (1): 2010–11 Πρώτος σκόρερ Αδριατικής Λίγκας (2): 2010–11, 2013–14 Ministerial Certificate of Merit (2012) Πρώτος σκόρερ Τσάμπιονς Λιγκ (1): 2015–16 Μέλος της καλύτερης ομάδας του Παγκοσμίου Πρωταθλήματος 2013 Πολυτιμότερος παίκτης Παγκοσμίου Πρωταθλήματος (1): 2013 Καλύτερος παίκτης της χρονιάς στην Ευρώπη από την ΛΕΝ: 2013 Καλύτερος παίκτης της χρονιάς στον κόσμο από την ΦΙΝΑ: 2013 Βραβείο καλύτερου παίκτη στον κόσμο από το μαγκαζίνο Total-waterpolo: 2019 Μέλος της καλύτερης ομάδας της χρονιάς από το μαγκαζίνο Total-waterpolo: 2019 Μέλος της ομάδας της εικοσαετίας 2000-2020 από το μαγκαζίνο Total-waterpolo: 2019 Πολυτιμότερος παίκτης Παγκοσμίου Κυπέλλου (1): 2014 Πολυτιμότερος παίκτης Ευρωπαϊκού Πρωταθλήματος (2): 2014 , 2020 Ούγγρος παίκτης της χρονιάς: 2014, 2018, 2019 Πολυτιμότερος παίκτης Ουγγρικού Πρωταθλήματος (1): 2014–15 Πρώτος σκόρερ Ουγγρικού Πρωταθλήματος (1): 2016–17 Πολυτιμότερος παίκτης Final-8 Τσάμπιονς Λιγκ (1): 2012 Πολυτιμότερος παίκτης Final-4 Τσάμπιονς Λιγκ (1): 2019
Ανδρέας Β. Γεωργιάδης

Ο Ανδρέας Β. Γεωργιάδης, γνωστός και ως ο Κρης (Νοέμβριος 1892 - 11 Αυγούστου 1981) ήταν Έλληνας ζωγράφος και ομότιμος καθηγητής της Ανωτάτης Σχολής Καλών Τεχνών, όπου δίδαξε από το 1947 έως το 1961.

 Γεννήθηκε στα Χανιά και το 1912 πήγε στην Αθήνα, όπου σπούδασε στη Σχολή Καλών Τεχνών. Όταν ξέσπασαν οι Βαλκανικοί Πόλεμοι κατατάχθηκε και πολέμησε στη Μακεδονία και στην Ήπειρο όπου τραυματίστηκε με αποτέλεσμα να χάσει το ένα του μάτι. Για τη δράση του στο μέτωπο των μαχών τιμήθηκε με μετάλλιο. Το 1916 επέστρεψε στην πρωτεύουσα, συνεχίζοντας τις σπουδές του στο πλευρό μεγάλων δασκάλων, όπως ο Γεώργιος Ροϊλός και ο Γεώργιος Ιακωβίδης.Με υποτροφία σπούδασε και στη Γαλλία και μετά στην Ισπανία, στο Βέλγιο και στη Γερμανία. Έλαβε μέρος σε ατομικές εκθέσεις στην Ελλάδα και στο εξωτερικό.Τιμήθηκε με το πρώτο βραβείο του πανελλήνιου διαγωνισμού ζωγραφικής για το έργο του "Έξοδος Μεσολογγίου" (1922), με το Αβερώφειο βραβείο του ΕΜΠ (1924), το Βόλτειο Α΄Βραβείο του Πανεπιστημίου Αθηνών (1928) και με το βραβείο της Πανελλήνιας Έκθεσης Ζωγραφικής (1937). Το 1937 συμμετείχε μαζί με καλλιτέχνες όπως ο Απόστολος Γεραλής, ο Γεώργιος Προκοπίου και ο Σπυρίδων Βικάτος στην κίνηση των Ακαδημαϊκών ζωγράφων και μεταπολεμικά υπήρξε ένα από πιο δραστήρια στελέχη του Καλλιτεχνικού Επιμελητηρίου Ελλάδος.Το 1947 εξελέγη καθηγητής στην ΑΣΚΤ. Μεταξύ των μαθητών του συγκαταλέγονται καλλιτέχνες όπως ο Σπύρος Βασιλείου, ο Ράλλης Κοψίδης, ο Δημήτρης Περδικίδης, ο Πάρις Πρέκας, ο Κωνσταντίνος Κοντογιάννης και η Χρύσα Ρωμανού. Συνήθιζε να υπογράφει τα έργα του με το όνομα "Κρης". Πέθανε στην Αθήνα το 1981. Ανδρέας Γεωργιάδης στον Πανδέκτη, του Εθνικού Ιδρύματος Ερευνών.
Ελληνική Αριστερά

Η Ελληνική Αριστερά (Ε.ΑΡ.) ήταν ελληνικό πολιτικό κόμμα. Εξέφραζε το κεντροαριστερό τμήμα του ευρωκομμουνισμού, σε αντίθεση όμως με αντίστοιχα κόμματα της Δυτικής Ευρώπης ουδέποτε συνεργάστηκε με τη σοσιαλδημοκρατία.

 Το ιδρυτικό της συνέδριο πραγματοποιήθηκε μεταξύ 22 και 26 Απριλίου 1987. Προήλθε από τη διάσπαση του Κ.Κ.Ε. Εσωτερικού σε Ελληνική Αριστερά υπό τον Λεωνίδα Κύρκο από τη μια και Κ.Κ.Ε. Εσωτερικού - Ανανεωτική Αριστερά (Κ.Κ.Ε. Εσ. - Α.Α., μετέπειτα Ανανεωτική Κομμουνιστική Οικολογική Αριστερά) υπό τον Γιάννη Μπανιά από την άλλη. Δεν συμμετείχε ποτέ αυτόνομα σε εκλογές, αφού στις πρώτες εκλογές μετά την ίδρυσή της, αυτές του 1989 συνεργάστηκε με το ΚΚΕ στη συγκρότηση του Συνασπισμού της Αριστεράς και της Προόδου. Το 1992, μετά την αποχώρηση του Κ.Κ.Ε. από τον Συνασπισμό και τη μετεξέλιξη του τελευταίου από συμμαχία σε κόμμα, η Ε.ΑΡ. αυτοδιαλύθηκε και τα μέλη της εντάχθηκαν στο νέο κόμμα. Ηγετική μορφή της Ελληνικής Αριστεράς ήταν ο Λεωνίδας Κύρκος. Άλλοι προερχόμενοι από την Ε.ΑΡ. πολιτικοί, που διακρίθηκαν με τον Συνασπισμό είναι οι Φώτης Κουβέλης, Μιχάλης Παπαγιαννάκης, Δημήτρης Παπαδημούλης.
Σατούρνους

Στη ρωμαϊκή μυθολογία, ο Σατούρνους ήταν κύρια θεότητα της γεωργίας. Ταυτίζεται με τον Κρόνο στην ελληνική μυθολογία. Σύζυγος του Σατούρνους ήταν η Οπς κι όχι η Μάγκνα Μάτερ, η αντίστοιχη θεότητα της Ρέας, ενώ ανάμεσα στα παιδιά του συγκαταλέγονται η Κέρες, ο Γιούπιτερ κι άλλες θεότητες. Ο Σατούρνους έδωσε το όνομά του στην αγγλική ονομασία της ημέρας του Σαββάτου (Saturday), καθώς και στον πλανήτη Κρόνο (Saturn).

 Πριν την επιρροή του ελληνικού πολιτισμού στους Ρωμαίους, η Ρώμη είχε τους δικούς της θεούς, οι οποίοι αναφέρονταν ως numina, που σημαίνει δυνάμεις ή επιθυμίες. Οι πρώτοι λοιπόν Ρωμαίοι δεν απέδιδαν στους θεούς τους ποιητικές και ανώτερες ιδιότητες, αλλά τους έβλεπαν με περισσότερο πρακτικό τρόπο, ως μέρος της καθημερινής τους ζωής. Τέτοιες θεότητες ήταν οι Λάρες και οι Πενάτες. Ο Σατούρνους ήταν αρχικά μια από αυτές τις θεότητες και προστάτευε τους καρπούς. Σύζυγός του ήταν η Οπς, που βοηθούσε κι αυτή τους γεωργούς στη συγκομιδή. Αργότερα, όταν οι Ρωμαίοι επηρεάστηκαν από τον ελληνικό πολιτισμό, το πάνθεόν τους δανείστηκε στοιχεία από την ελληνική μυθολογία κι έτσι ο Σατούρνους ταυτίστηκε με τον Κρόνο και δημιουργήθηκαν μύθοι γύρω από εκείνον. Ως ανάμνηση της Χρυσής Εποχής της ανθρωπότητας, μιας μυθικής εποχής που άρχοντας ήταν ο Σατούρνους, κατά τους χειμερινούς μήνες και κατά την περίοδο του χειμερινού ηλιοστασίου πραγματοποιούνταν τα Σατουρνάλια, γιορτή προς τιμήν του θεού Σατούρνους.
Μάθιου Μπουθ

Ο Μάθιου Πολ Μπουθ (αγγλικά: Matthew Paul Booth) είναι Νοτιοαφρικανός πρώην διεθνής ποδοσφαιριστής που αγωνιζόταν ως κεντρικός αμυντικός. Γεννήθηκε στις 14 Μαρτίου 1977 και πέρασε σημαντικό διάστημα της καριέρας του στο ρωσικό πρωτάθλημα. Υπήρξε μέλος της εθνικής ομάδας της Νότιας Αφρικής που συμμετείχε στο Παγκόσμιο Κύπελλο του 2010.

 Ξεκίνησε το ποδόσφαιρο από την ομάδα της γενέτειράς του, τη Fish Hoek AFC και το 1994 αποκτήθηκε από τους Κέιπ Τάουν Σπερς έπειτα από τις καλές εμφανίσεις του σε ένα τοπικό τουρνουά. Στην αρχή ήταν μέλος της ομάδας νέων όπου είχε μάλιστα ως συμπαίκτη τον Μπένι Μακάρθι (ο οποίος έκανε μεγάλη καριέρα σε ομάδες όπως ο Άγιαξ, η Πόρτο και η Θέλτα). Το 1996, μετά τις ανακατατάξεις που επέφερε στο έμψυχο υλικό της ομάδας η ανάληψη της προεδρίας από τον ελληνικής καταγωγής επιχειρηματία Τζον Κομήτη, ο Μπουθ προωθήθηκε στην πρώτη ομάδα όπου και παρέμεινε μέχρι το 1998 καταφέρνοντας να χριστεί ακόμη και αρχηγός της ομάδας. Το 1999, έρχεται σε κόντρα με τη διοίκηση της ομάδας και συγκεκριμένα με τον συνεργάτη του Κομήτη, Ρομπ Μουρ και έπειτα από καταγγελία σε δικηγόρο ανθρωπίνων δικαιωμάτων καταφέρνει να μείνει ελεύθερος έπειτα από 4 χρόνια παρουσίας που είχαν ως απολογισμό 92 συμμετοχές και 5 γκολ. Το 1999 μεταγράφεται στους Mamelodi Sundowns. Παρέμεινε εκεί μέχρι το 2002 πανηγυρίζοντας την κατάκτηση 2 πρωταθλημάτων, στα οποία είχε σημαντική συμβολή, σημειώνοντας 6 γκολ σε 114 συμμετοχές. Ταυτόχρονα χρίστηκε το 1999 για πρώτη φορά διεθνής με την Εθνική της Νοτίου Αφρικής ενώ ταυτόχρονα ήταν αρχηγός της ομάδας που συμμετείχε στους Ολυμπιακούς Αγώνες του 2000. Το 2001 βρέθηκε για ένα εξάμηνο με τη μορφή δανεισμού στη Γουίμπλετον (μετονομάστηκε το 2004 σε Μίλτον Κέινς Ντονς) χωρίς όμως να αγωνιστεί. Κατόπιν αποκτήθηκε από τη ρωσική Ροστόφ, η οποία και τον ενέταξε στο δυναμικό της. Ο Μπουθ αγωνίστηκε στο ρωσικό πρωτάθλημα αρχικά για δυόμιση σεζόν με τη φανέλα της Ροστόφ, έχοντας 52 συμμετοχές και ένα τέρμα. Επόμενος σταθμός της καριέρας του ήταν η Κρίλια Σοβέτοφ Σαμάρα όπου έμεινε μέχρι την ολοκλήρωση του πρωταθλήματος του 2008 μετρώντας 107 συμμετοχές και 7 τέρματα. Το 2008 επέστρεψε στη Νότια Αφρική για λογαριασμό των Mamelodi Sundowns. Από το 2011 μέχρι το 2013 αγωνίστηκε στον Άγιαξ Κέιπ Τάουν και την επόμενη σεζόν έκλεισε την καριέρα του στην Bidvest Wits Johannesburg. Ο Μπουθ πραγματοποίησε το ντεμπούτο του με την Εθνική Ανδρών της Νοτίου Αφρικής το 1999 ενώ αν και αρχικά είχε επιλεγεί στην αποστολή που θα αντιπροσώπευε τη χώρα στο Μουντιάλ του 2002 ένας τραυματισμός στο γόνατο παραμονές της έναρξης του στέρησε τη συμμετοχή. Το 2009 συμμετείχε στο Κύπελλο Συνομοσπονδιών, ενώ το 2010 ήταν μέλος της αποστολής που αγωνίστηκε στην τελική φάση του Παγκοσμίου Πρωταθλήματος Ποδοσφαίρου. Συνολικά ο Μπουθ μέτρησε 28 συμμετοχές και ένα τέρμα με τη φανέλα των «Μπαφάνα Μπαφάνα». H επίσημη ιστοσελίδα του ποδοσφαιριστή Προφίλ στο national football teams Πολίτης-online:Ξεχωρίζει στην Αφρική ο Μάθιου Μπουθ
Leave Scars

Το Leave Scars είναι το τρίτο άλμπουμ του αμερικανικού thrash metal συγκροτήματος Dark Angel, το οποίο κυκλοφόρησε σε μορφή βινυλίου τον Ιανουάριο του 1989 μέσω της δισκογραφικής εταιρείας "Combat Records" και επανεκδόθηκε σε μορφή CD στις 18 Οκτωβρίου του 1999 από τη "Century Media". Το άλμπουμ ήλθε μετά από ένα διάστημα λίγο μεγαλύτερο των δύο χρόνων από το προηγούμενο άλμπουμ τους "Darkness Descends", συνεχίζοντας στο επιθετικό thrash metal του συγκροτήματος από το Λος Άντζελες. Το "Leave Scars" περιέχει τα ορχηστρικά κομμάτια "Cauterization" και "Worms", όπως και μία διασκευή στο "Immigrant Song" από το τρίτο άλμπουμ των Led Zeppelin. Αυτός ήταν ο μοναδικός δίσκος των Dark Angel ο οποίος κατάφερε να μπει στο Billboard 200, ανεβαίνοντας στο # 159.

 1. The Death of Innocence (Durkin, Hoglan) - 3:49 2. Never to Rise Again (Durkin, Hoglan, Reinhart) - 3:55 3. No One Answers (Durkin, Hoglan) - 7:50 4. Cauterization (Durkin, Hoglan) - 7:20 5. Immigrant Song (Page, Plant) - 1:47 6. Older Than Time Itself (Durkin, Hoglan) - 6:59 7. Worms (Durkin, Hoglan) - 2:18 8. The Promise of Agony (Durkin, Hoglan) - 8:25 9. Leave Scars (Durkin, Hoglan) - 7:40 Leave Scars (άλμπουμ) Επίσημη κυκλοφορία: 24 Ιανουαρίου 1989 Το "Leave Scars" ηχογραφήθηκε από τους εξής μουσικούς: Ρον Ράινχαρτ - φωνητικά Έρικ Μέγιερ - κιθάρα Τζιμ Ντάρκιν - κιθάρα Μάικ Γκονζάλεζ - μπάσο Τζην Χόγκλαν - τύμπανα Ρον Έρικσεν - φωνητικά στο "The Promise of Agony" Leave Scars - Dark Angel | Songs, Reviews, Credits | AllMusic Εκδόσεις Dark Angel - Leave Scars - Encyclopaedia Metallum: The Metal Archives Dark Angel - Chart history | Billboard Αρχειοθετήθηκε 2017-02-03 στο Wayback Machine.
Πρωτάθλημα χειροσφαίρισης Α1 εθνικής κατηγορίας γυναικών 2015-2016

Το πρωτάθλημα Ελλάδας χάντμπολ γυναικών της περιόδου 2015–16 ήταν το 23ο από την καθιέρωση της Α1 και συνολικά το 35ο πρωτάθλημα Ελλάδος στην ιστορία του γυναικείου χάντμπολ. Διεξήχθη με τη συμμετοχή επτά αντί οκτώ ομάδων, καθώς η έξι φορές πρωταθλήτρια Ορμή Πάτρας ανέστειλε τη λειτουργία της και αποχώρησε από το πρωτάθλημα χωρίς να αντικατασταθεί από κάποια άλλη ομάδα. Πρωταθλήτρια αναδείχθηκε για 3η συνεχόμενη φορά η Νέα Ιωνία, καθώς επικράτησε στους τελικούς με 2-0 νίκες του ΠΑΟΚ έχοντας μειονέκτημα έδρας.

 Κατά την α' φάση (κανονική περίοδο) της διοργάνωσης οι επτά ομάδες αγωνίστηκαν σε δύο γύρους, σύνολο 14 αγωνιστικών με δύο "ρεπό" για κάθε ομάδα. Μετά την ολοκληρωση των αγώνων της κανονικής περιόδου, στη β' φάση οι ομάδες χωρίστηκαν σε δύο ομίλους, τον όμιλο των play off (ομάδες θέσεων 1 ως 4) και τον όμιλο των play out (θέσεις 5 ως 7), όπου μετέφεραν τους μισούς από τους βαθμούς της κανονικής περιόδου, κι αγωνίστηκαν σε δύο επιπλέον γύρους. Μετά την ολοκλήρωση των αγώνων της β' φάσης προέκυψε και η τελική κατάταξη στις θέσεις 3 ως 7 με την 7η ομάδα να υποβιβάζεται στην Α2, ενώ οι δύο πρώτες ομάδες του ομίλου των play off συνέχισαν στη γ' φάση κι αγωνίστηκαν στους τελικούς, οι οποίοι κρίθηκαν στις δύο νίκες. Οι ομάδες ξεκίνησαν με τους μισούς βαθμούς της κανονικής περιόδου, ως εξής: Play off: Νέα Ιωνία 12, ΠΑΟΚ 11, Αναγέννηση Άρτας 8, Μέγας Αλέξανδρος 6. Play out: Αμύντας 4, Φιλώτας 2, Καματερό 0. Το Καματερό αποχώρησε, κι έτσι έγιναν μόνο δύο αγώνες στον όμιλο των play out. Οι επτά προπονητές ψήφισαν, μετά το τέλος του πρωταθλήματος, για την καλύτερη παίκτρια σε κάθε θέση καθώς και την καλύτερη προπονήτρια. Επίσημος ιστότοπος ΟΧΕ Βαθμολογίες Επίσημος ιστότοπος ΟΧΕ. Αποτελέσματα Επίσημος ιστότοπος ΟΧΕ. Αφιέρωμα στο 35ο πρωτάθλημα της Α1 γυναικών. Επίσημος ιστότοπος ΟΧΕ.
225088 Γκόνγκονγκ

Ο Γκόνγκονγκ (επίσημη ονομασία: 225088 Γκόνγκονγκ, προσωρινή: 2007 OR10) (αγγλικά: Gonggong) είναι ένα μεγάλο αντικείμενο του εσωτερικού νέφους του Όορτ με διάμετρο 1.230 ± 50 χιλιόμετρα. Στις 5 Φεβρουαρίου του 2020 πήρε την επίσημη ονομασία του από το Κέντρο Μικρών Πλανητών. Είχε το παρατσούκλι «χιονάτη» από τον Μάικλ Μπράουν που την ανακάλυψε, καθώς θα πρέπει να είναι ή πολύ μεγάλο ή πολύ λαμπρό για να ανακαλυφθεί.

 Το αφήλιό του βρίσκεται 100,5 ΑΜ (15,05 δισεκατομμύρια χιλιόμετρα) από τον Ήλιο, το περιήλιό του 33,23 AM (4,97 δισεκατομμύρια χιλιόμετρα) και η μέση απόστασή του από τον Ήλιο είναι 66,89 ΑΜ (10,0 δισεκατομμύρια χιλιόμετρα) με εκκεντρικότητα 0,5 και κλίση 30,9°. Η περιφορά του διαρκεί 550 χρόνια. Προς το παρόν είναι το τρίτο πιο απομακρυσμένο αντικείμενο μετά την Έριδα και τη Σέντνα. Το μέγεθος ενός αντικείμενου μπορεί να υπολογιστεί με βάση το απόλυτο μέγεθος και τη λευκαύγεια. Το απόλυτο μέγεθος του Γκόνγκονγκ είναι 2,0, κατατάσσοντάς το ως το 5ο λαμπρότερο μεταποσειδώνιο αντικείμενο, λίγο αχνότερο από τη Σέντνα (1,6) και λίγο λαμπρότερο από τον 90482 Όρκο (2,3). Μια πρώτη εκτίμηση για τη λευκαύγεια του Γκόνγκονγκ έγινε από τον Μάικλ Μπράουν, ο οποίος θεωρώντας ότι η επιφάνειά του έχει ίδια σύσταση με αυτή του Κουάοαρ, και άρα ίδια λευκαύγεια, υπολόγισε μια τιμή περίπου 0,18. Η τιμή αυτή ήταν συνεπής με μετέπειτα παρατηρήσεις από το διαστημικό τηλεσκόπιο Χέρσελ το 2012, όταν η λευκαύγειά του υπολογίστηκε σε 0,185±0,0760,052. Συνδυάζοντας αυτά τα δύο το μέγεθος του Γκόνγκονγκ υπολογίστηκε σε 1280±210 χιλιόμετρα. Μελέτη στο φάσμα του Γκόνγκονγκ έδειξε ότι το αντικείμενο καλύπτεται από παγωμένο νερό. Όμως, σε αντίθεση με όλα τα άλλα σώματα που έχουν επιφάνεια από πάγο, ο Γκόνγκονγκ είναι ένα από τα πιο κόκκινα μεταποσειδώνια αντικείμενα. Αυτά τα στοιχεία δείχνουν ότι ίσως να μοιάζει με τον 50000 Κουάοαρ, στο οποίο θεωρείται ότι το κόκκινο χρώμα οφείλεται στην παρουσία μεθανίου. Πιστεύεται ότι στον Γκόνγκονγκ η αιτία του χρώματος είναι η ίδια, καθώς η ισχυρή βαρύτητα του αντικείμενου, μπορεί να αντισταθμίσει την απώλεια μεθανίου εξαιτίας της υψηλότερης θερμοκρασίας του σώματος. Το μεθάνιο σχηματίζει μια αραιή ατμόσφαιρα πάνω από τα δύο σώματα, η οποία σιγά σιγά διαφεύγει στο διάστημα. Orbital simulation from JPL (Java) (Αγγλικά) 225088 Gonggong Minor planet designation number (Αγγλικά)
World of Tanks

Το World of Tanks είναι MMO Online Multiplayer βιντεοπαιχνίδι που δημιουργήθηκε από την εταιρεία Wargaming.net που έχει έδρα στην Κύπρο. Το βιντεοπαιχνίδι διαδραματίζεται στην περίοδο του δευτέρου παγκοσμίου πολέμου και μεταπολεμικά. Είναι βασισμένο στο πρότυπο Free To Play δίνοντας την δυνατότητα στους παίχτες να έχουν γρηγορότερη πρόοδο μέσω χρημάτων. Οι παίκτες ουσιαστικά πολεμούν με άλλους παίκτες σε τυχαίους χάρτες ελέγχοντας ο καθένας ένα άρμα μάχης (τανκ). Το βιντεοπαιχνίδι έκανε το ντεμπούτο του ως αθλητικό παιχνίδι στο World Cyber Games 2012. Επίσης υπάρχουν ξεχωριστές εκδόσεις για κονσόλες και κινητά χωρίς την υποστήριξη crossplay.

 Clans (Φυλές) Οι Clans είναι φυλές που ενώνονται κάτω από έναν αρχηγό που έχει ιδρύσει την φυλή. Συνήθως αυτές οι φυλές ζητούν πιο πολλές απαιτήσεις για να συμμετάσχει ο παίκτης. Στις Φυλές μπορείς να συμμετέχεις στα Strongholds (Οχυρά) και επίσης να έχεις την δυνατότητα να παίζεις στα Clan War/Global Map που είναι τουρνουά μεταξύ πολλών Clan(Φύλων). Είδη μάχης Τα είδη μάχης είναι τα εξής: Random Battles (Τυχαία μάχες):Σε αυτό το είδος μάχης υπάρχει ένα σημείο κλειδί που λέγεται «σημαία». Μπορεί να είναι δυο σημαίες (μια για κάθε παράταξη) ή μόνο μία (ουδέτερη) ή και μόνο επίθεση ή άμυνα. Όποια ομάδα ελέγξει την ζητούμενη σημαία, κερδίζει. Διαφορετικά πρέπει να διαλύσει όλα τα αντίπαλα τανκς. Σε περίπτωση αδυναμίας ανάδειξης νικήτριας ομάδας, τότε θεωρείται ισοπαλία. Strongholds (Οχυρά): Είναι ένα είδος μάχης στο οποίο είσαι με την Clan σου και παίζεις εναντίον άλλων Clan με τίς βαθμίδες VI/VIII/X. Clan Wars/Global Map: Είναι ίδια με τα Strongholds απλά εκεί έχεις καλύτερές ανταμοιβές και πιο δύσκολες απαιτήσεις Frontline: Είναι ένα μικρής διάρκειας είδος μάχης στο οποίο έχει αναβίωση δηλαδή δεν τελειώνει η μάχη όταν πεθάνεις και προσπαθείς να πάρεις τις σημαίες τής άλλης ομάδας και να φτάσεις στα Objectives που είναι 3 ή το αντίθετο δηλαδή να κάνεις άμυνα ώστε να μην πάρει η άλλη ομάδα τις σημαίες και τα Objectives.Εχει 60 άτομα χωρισμένα σε 2 ομάδες 30 ατόμων. Χρειάζεσαι βαθμίδα VIIΙ. Επίσης στο συγκεκριμένο είδος μάχης παίζεις και με Ουλαμό (Platoon). Steel Hunter: Είναι ένα μικρής διάρκειας είδος μάχης στο οποίο μοιάζει με Battle Royale δηλαδή έχει μια ζώνη που συρρικνώνεται και προσπαθείς να μείνεις τελευταίος διαλύοντας τα αντίπαλα τανκς. Το συγκεκριμένο είδος μάχης είναι Ατομικό ή με Ουλαμό (Platoon). Επίσημη ιστοσελίδα Επίσημο wiki
RTL Club

Το RTL Club είναι κανάλι του Λουξεμβούργου στη Γαλλική γλώσσα, το οποίο εδρεύει στο Κίρχμπεργκ στο Λουξεμβούργο και ανήκει στον Όμιλο RTL. Οι χώρες στις οποίες εκπέμπει το κανάλι είναι το Βέλγιο και το Λουξεμβούργο.

 Χάνα Μοντάνα Life with Derek Οι Σίμπσονς Ο Μαστοράκος Ήρωες Zou Mega Mindy DuckTales Phineas and Ferb Λίλο & Στιτς Teamo Supremo Mickey Mouse Clubhouse Οι αντικαταστάσεις Yin Yang Yo! Yard Poochini Pokémon Beyblade: Metal Fusion Star Wars: The Clone Wars Winx Club Το εκπληκτικό Spiez! Μάτισμα Ζωή Frasier Walker, Texas Ranger MacGyver Τόλμη και Γοητεία Magnum, PI Burn Notice Knight Rider Wallander Sailor Moon Κάμερα Café Falcon Beach Merlin Los Angeles le votre temps Le votre part Bonjour/vous Bonjour je vous Zone Ils sont tous! Επίσημος ιστότοπος
Μίσιντσι (Ντέρβεντα)

Το Μίσιντσι (σερβικά κυριλλικά: Мишинци) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε 237 κατοίκους.

 Το 1991, η τοπική κοινότητα του Μίσιντσι αριθμούσε 2.785 κατοίκους, οι οποίοι ήσαν κατανεμημένοι ως κάτωθι: Πόλεις της Βοσνίας και Ερζεγοβίνης Δήμοι της Βοσνίας και Ερζεγοβίνης (Αγγλικά) Maplandia (Αγγλικά) Δορυφορική εικόνα από Μίσιντσι (Ντέρβεντα) στο fallingrain.com
Γιοχάνες Ίττεν

Ο Γιοχάνες Ίττεν (Johannes Itten, 11 Νοεμβρίου 1888 - 25 Μαρτίου 1967) ήταν Ελβετός ζωγράφος, σχεδιαστής, συγγραφέας, δάσκαλος και θεωρητικός της τέχνης που συνδέθηκε με τη σχολή Μπαουχάους.

 Γεννήθηκε στο Südern-Linden της Ελβετίας. Την περίοδο 1904-6 εκπαιδεύτηκε ως δάσκαλος της πρωτοβάθμιας εκπαίδευσης στη Βέρνη, ερχόμενος σε επαφή με τις καινοτόμες ιδέες του παιδαγωγού Φρίντριχ Βίλχελμ Φρέμπελ, αλλά και την ψυχανάλυση. Το 1909 αποφάσισε να αφιερωθεί στη ζωγραφική και γράφτηκε στη Σχολή Καλών Τεχνών της Γενεύης, ωστόσο απογοητευμένος από την εμπειρία του με τους δασκάλους του, επέστρεψε για ένα διάστημα στη Βέρνη. Επιστρέφοντας στη Γενεύη, παρακολούθησε τα μαθήματα του Ελβετού ζωγράφου Eugène Gilliard (1861–1921), ενώ το 1913 μετέβη στη Στουτγκάρδη για σπουδές στην ακαδημία του Adolf Hölzel, πρωτοπόρου στο είδος της αφηρημένης τέχνης. Ήρθε σε επαφή με τις περιοδικές εκδόσεις του κινήματος του Γαλάζιου Καβαλάρη (Der Blaue Reiter) και από το 1915 χρονολογούνται μερικοί από τους πρώτους σημαντικούς πίνακες που φιλοτέχνησε, όπως ο Καλός Σαμαρείτης, καθώς και οι πρώτες αφηρημένες συνθέσεις του. Υπήρξε ιδρυτής μίας ιδιωτικής σχολής καλών τεχνών, χρησιμοποιώντας μη συμβατικές μεθόδους διδασκαλίας με στόχο τη μάθηση μέσα από τη δημιουργία και το παιχνίδι. Τον Οκτώβριο του 1919 διορίστηκε ως δάσκαλος στη σχολή Μπαουχάους της Βαϊμάρης, αναλαμβάνοντας τα εργαστήρια της ξυλουργικής, της τοιχογραφίας και της επεξεργασίας του μετάλλου. Υπήρξε μία από τις πιο επιδραστικές προσωπικότητες της σχολής και εκείνος που διαμόρφωσε και δίδασκε τον πρώτο κύκλο σπουδών της (Vorkurs), ένα προπαρασκευαστικό στάδιο διάρκειας έξι μηνών. Από τις αρχές της δεκαετίας του 1910 συνδέθηκε στενά με το συγκριτικό θρησκευτικό κίνημα Mazdaznan, βασισμένο σε ιδέες του Χριστιανισμού και του Ζωροαστρισμού. Ο Ίττεν ενσωμάτωσε στοιχεία του κινήματος αυτού στη διδασκαλία του, καθιερώνοντας για παράδειγμα ειδικό διαιτολόγιο ή ασκήσεις διαλογισμού, ενώ αρκετοί μαθητές ακολούθησαν το παράδειγμά του, γεγονός που οδήγησε τελικά στη δημιουργία μίας διακριτής ομάδας μαθητών, οπαδών του Mazdaznan, επιφέροντας πόλωση στις τάξεις της σχολής. Το 1923 αποχώρησε από τη σχολή Μπαουχάους και μετέβη στην κοινότητα Mazdaznan του Herrliberg, όπου λειτούργησε εργαστήριο υφαντουργίας. Τρία χρόνια αργότερα ίδρυσε νέα σχολή ζωγραφικής, γραφικών τεχνών, φωτογραφίας και αρχιτεκτονικής στο Βερολίνο, ενώ από το 1932 μέχρι το 1938 ανέλαβε τη διεύθυνση της Flächenkunstschule του Κρέφελντ, στη Βόρεια Ρηνανία-Βεστφαλία. Έργα του παρουσιάστηκαν στην έκθεση «Εκφυλισμένης τέχνης» των Εθνικοσοσιαλιστών που διοργανώθηκε το 1937 στο Μόναχο. Ο Ίττεν μετανάστευσε για ένα μικρό χρονικό διάστημα στην Ολλανδία και κατόπιν επέστρεψε στην Ελβετία όπου ανέλαβε τη διεύθυνση του Μουσείου Βιομηχανικού Σχεδιασμού (Museum für Gestaltung) της Ζυρίχης, μέχρι το 1954. Kunst der Farbe (Ravensburg, 1961) Gestaltungs- und Formenlehre. Mein Vorkurs am Bauhaus und später (Ravensburg, 1963) Η Τέχνη του Χρώματος του Γιοχάνες Ίττεν Bauhaus Archiv. Museum of Design (Αγγλικά) Die Johannes-Itten-Stiftung (Γερμανικά)
107 Καμίλλη

Η Καμίλλη (Camilla) είναι ένας πολύ μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,08. Ανακαλύφθηκε το 1868 από τον Άγγλο αστρονόμο Νόρμαν Ρόμπερτ Πόγκσον, που παρατηρούσε από το Μαντράς της Ινδίας, και πήρε το όνομά της από την ομώνυμη βασίλισσα της ρωμαϊκής μυθολογίας.

 Οι διαστάσεις της Καμίλλης υπολογίσθηκαν σε 344×246×205 ή σε 285×205×170 χιλιόμετρα, ενώ η μάζα της εκτιμάται σε 11 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Καμίλλης εκτιμάται σε 3,6 cm/sec², ενώ η μέση ταχύτητα διαφυγής υπολογίζεται σε 100 m/sec. Ο φασματικός τύπος της Καμίλλης είναι C (ανθρακούχος). Το άλβεδό της είναι 0,0525 και η μέση θερμοκρασία στην επιφάνειά της εκτιμάται σε 122 βαθμούς Κελσίου κάτω από το μηδέν (–52 βαθμούς η μέγιστη). Η Καμίλλη περιστρέφεται γύρω από τον εαυτό της μια φορά κάθε 4 ώρες και 51 λεπτά. Την 1 Μαρτίου 2001 ανακαλύφθηκε ένας δορυφόρος της Καμίλλης από τους A. Στορς, Φ. Βίλας, Ρ. Λάντις, E. Γουέλς, Κ. Γουντς, Μπ. Τσέλνερ και M. Γκάφυ με χρήση του Διαστημικού τηλεσκοπίου «Χαμπλ». Του δόθηκε το προσωρινό όνομα S/2001 (107) 1, χωρίς να έχει ακόμα επίσημο όνομα. Μεταγενέστερες παρατηρήσεις με το VLT στη Χιλή (Σεπτέμβριος 2005) προσδιόρισαν την τροχιά αυτού του δορυφόρου με μεγάλο ημιάξονα τροχιάς 1235 χιλιόμετρα και διάμετρο 11 χιλιόμετρα περίπου. Αν η πυκνότητά του είναι ίδια με της Καμίλλης, η μάζα του δορυφόρου θα είναι περίπου 1,5 τρισεκατομμύριο τόνοι. Το χρώμα του είναι παρόμοιο με το χρώμα της Καμίλλης. Τροχιά από το JPL (Java) / Εφημερίδα
Σκάνδαλο Μεταλλείων Κασσάνδρας 2003

Το Σκάνδαλο Μεταλλείων Κασσάνδρας 2003 αφορά σε αγορά και επαναπώληση των Μεταλλείων Κασσάνδρας από το Ελληνικό Δημόσιο, πρακτική την οποία η Ευρωπαϊκή Επιτροπή θεώρησε ως κρατική ενίσχυση κατά παράβαση της ευρωπαϊκής νομοθεσίας. Η ονομασία μεταλλεία Κασσάνδρας εμφανίζεται πρώτη φορά το 1893 και οφείλεται στην τότε ονομασία του σημερινού Νομού Χαλκιδικής, παρότι η θέση των μεταλλείων δεν είναι στη σήμερα αποκαλούμενη χερσόνησο Κασσάνδρας (το δυτικότερο «πόδι»), αλλά βρίσκεται στα βορειοανατολικά του Νομού. Στην υπόθεση εμπλέκονται: ο Υφυπουργός Οικονομίας που υπέγραψε τη σύμβαση Χρήστος Πάχτας ο Ρουμάνος επιχειρηματίας της European Goldfields Frank Timis οι ιδιοκτήτες της Ελληνικός Χρυσός Γεώργιος Μπόμπολας και Δημήτριος Κούτρας

 Στις 12 Δεκεμβρίου 2003 το Ελληνικό Δημόσιο αγόρασε τα Μεταλλεία Κασσάνδρας από την εταιρία TVX Hellas (θυγατρική της καναδικής πολυεθνικής Kinross Gold) έναντι €11 εκατ. Την ίδια ημέρα το Ελληνικό Δημόσιο μεταπώλησε στην ίδια τιμή (€11 εκατ.) τα Μεταλλεία Κασσάνδρας μαζί με 70 άλλα περιουσιακά στοιχεία στην εταιρία Ελληνικός Χρυσός, θυγατρική της Ελληνική Τεχνοδομική ΑΕ. Η πώληση έγινε απευθείας, χωρίς δημόσιο διαγωνισμό, όπως ορίζει το Ευρωπαϊκό Δίκαιο. Έξι μήνες αργότερα η αξία των στοιχείων ενεργητικού των Μεταλλείων εκτιμούνταν σε €408 εκατ. Η συμφωνία μεταβίβασης περιείχε και άλλες ελαφρυντικές συνθήκες, όπως: η Ελληνικός Χρυσός απαλλάχτηκε από την υποχρέωση καταβολής φόρου μεταβίβασης η Ελληνικός Χρυσός κατέβαλε μειωμένες δαπάνες δικηγόρων και συμβολαιογράφωνΓια την υπόθεση αυτή το 2009 η Ευρωπαϊκή Επιτροπή οδήγησε το Υπουργείο Οικονομίας, Ανταγωνιστικότητας και Ναυτιλίας στο Ευρωπαϊκό Δικαστήριο, καθώς η συναλλαγή αυτή θεωρήθηκε παράνομη κρατική ενίσχυση. Στη συνέχεια ο Υπουργός Οικονομικών Πέτρος Παπακωνσταντίνου προσέφυγε στο Ευρωπαϊκό Δικαστήριο υπέρ της ιδιωτικής εταιρίας. Έως τον Δεκέμβριο του 2011 η European Goldfields κατείχε το 95% των μετοχών της Ελληνικός Χρυσός, οπότε και εξαγοράστηκε από την Eldorado Gold. stratoni.net Μεταλλεία Κασσάνδρας rthess.gr Αρχειοθετήθηκε 2016-03-04 στο Wayback Machine. Επενδύσεις 1 δισ. ευρώ στα μεταλλεία Κασσάνδρας tovima.gr Στο Ευρωπαϊκό Δικαστήριο και για τα Μεταλλεία Κασσάνδρας protothema.gr Στην Ε.Ε. η πώληση-σκάνδαλο των Μεταλλείων Κασσάνδρας enet.gr Από Δράκουλας... κύριος Το χρυσό σκάνδαλο στις Σκουριές (documentonews.gr 18/09/2017)
Δυνατά

Το "Δυνατά" είναι ένα τραγούδι από τον δίσκο της Μένω εκτός του 1991. Η μουσική του γράφτηκε από τον Αμερικανοαρμένιο Άρα Ντινκτζιάν, οι στίχοι από τη Λίνα Νικολακοπούλου και η ερμηνεία είναι της Ελευθερίας Αρβανιτάκη ενώ συμμετέχει ο Άρτο Τανκμπογιασιγιάν με μη λεκτικό τραγούδι. Το κομμάτι συνδυάζει επιρροές από τη βαλκανική, την ελληνική και την αρμένικη μουσική με στοιχεία από την ηλεκτρονική μουσική. Αυτό το τραγούδι, μαζί με τον υπόλοιπο δίσκο Μένω εκτός, βελτίωσε την αναγνωρισιμότητα της Αρβανιτάκη στην Ελλάδα και εκτός Ελλάδας. Μια αξιοσημείωτη ερμηνεία του έγινε στην τελετή λήξης των Ολυμπιακών Αγώνων της Αθήνας το 2004 εν μέσω πυροτεχνημάτων και μετά το σβήσιμο της ολυμπιακής φλόγας.

 Υπάρχουν διάφορες διασκευές του "Δυνατά". Το τραγούδι ή μάλλον η μουσική πρωτοκυκλοφόρησε το 1986 ως ορχηστρικό κομμάτι από το κουαρτέτο Night Ark, από όπου και ο «επίσημος» αγγλικός τίτλος του, Homecoming (Επιστροφή στο σπίτι). Ο Άρα Ντινκτζιάν είναι ιδρυτικό μέλος του ορχηστρικού κουαρτέτου τζαζ Night Ark. Το πιο γνωστό κομμάτι τους είναι το Homecoming που ακούγεται για πρώτη φορά στο άλμπουμ τους Picture του 1986. Το τραγούδι διασκευάστηκε με τον τίτλο «Δυνατά δυνατά» από το ελληνοσουηδικό ντουέτο Antique. Κυκλοφόρησε τον Νοέμβριο του 1999 ως το δεύτερο σινγκλ από το πρώτο άλμπουμ τους με τίτλο Μέρα με τη μέρα. Έφτασε στο top 10 στη Ρουμανία, την Ιταλία και τη Σουηδία . Στην Ιταλία, αυτή η διασκευή κυκλοφόρησε στις 5 Δεκεμβρίου 1999. Το 2007, το τραγούδι συμπεριλήφθηκε στο διπλό σιντί της Αρβανιτάκη με τίτλο Δυνατά 1986-2007. Γαλλικά Μια γαλλική διασκευή του τραγουδιού ηχογραφήθηκε από τον Ντέμη Ρούσσο στο άλμπουμ Mon Ile του 1997 σε στίχους του Koraz. Τουρκικά Μια τουρκική διασκευή του τραγουδιού κυκλοφόρησε από τη Σεζέν Ακσού με τον τίτλο Sarışınım στο άλμπουμ της Sezen Aksu '88 του 1988. Στίχοι του τραγουδιού στο stixoi.info Ara Dinkjian - Homecoming - Dinata Dinata Ελευθερία Αρβανιτάκη - Δυνατά Antique - Δυνατά δυνατά Ντέμης Ρούσσος - Δυνατά Sezen Aksu - Sarışın
Πέερ Στάινμπρουκ

Ο Πέερ Στάινμπρουκ (γερμ. Peer Steinbrück) είναι Γερμανός σοσιαλδημοκράτης πολιτικός. Διετέλεσε ομοσπονδιακός υπουργός οικονομικών της πρώτης κυβέρνησης Μέρκελ την περίοδο 2005-2009. Είναι υποψήφιος του Σοσιαλδημοκρατικού κόμματος για την καγκελαρία της χώρας στις ομοσπονδιακές εκλογές του 2013, όπως ανακοινώθηκε στις 28 Σεπτεμβρίου 2012.

 Ο Πέερ Στάινμπρουκ γεννήθηκε στις 10 Ιανουαρίου 1947 στο Αμβούργο. Αφού εκπαιδεύτηκε ως αξιωματικός των εφέδρων της Bundeswehr, σπούδασε οικονομικά στο Πανεπιστήμιο του Κίελου, απ'όπου και αποφοίτησε το 1974. Μετά την αποφοίτηση, δούλεψε για διάφορα γερμανικά υπουργεία και, από το 1978 έως το 1981 δούλεψε στο γραφείο του καγκελάριου Χέλμουτ Σμιτ. Τη δεκαετία του 1980 ήταν επικεφαλής προσωπικού του τότε πρωθυπουργού της Βόρειας Ρηνανίας-Βεστφαλίας Γιοχάνες Ράου. To 1993 έγινε υπουργός Οικονομίας και Υποδομών στο κρατίδιο του Σλέσβιχ-Χόλσταϊν. Ύστερα, επέστρεψε στη Βόρεια Ρηνανία-Βεστφαλία, όπου έγινε υπουργός Οικονομίας και Υποδομών το 1998 και υπουργός Οικονομικών το 2000. Από το 2002 έως το 2005, ο Στάινμπρουκ διετέλεσε πρωθυπουργός της Βόρειας Ρηνανίας-Βεστφαλίας, όντας επικεφαλής κυβέρνησης συνεργασίας μεταξύ του Σοσιαλδημοκρατικού κόμματος και του Πράσινου κόμματος. Στις εκλογές του 2005, οι σοσιαλδημοκράτες έχασαν από τη Χριστιανοδημοκρατική Ένωση. Η ήττα αυτή επηρέασε και την ομοσπονδιακή κυβέρνηση, καθώς ο τότε καγκελάριος Γκέρχαρτ Σρέντερ προκήρυξε πρόωρες εκλογές, στις οποίες επικράτησαν οι χριστιανοδημοκράτες. Μετά τις εκλογές, δημιουργήθηκε μία μεγάλη κυβέρνηση συνεργασίας μεταξύ των χριστιανοδημοκρατών και τον σοσιαλδημοκρατών υπό τη νέα καγκελάριο Άνγκελα Μέρκελ και ο Στάινμπρουκ έγινε ομοσπονδιακός υπουργός οικονομικών. Από το 2005 ήταν αναπληρωτής επικεφαλής του Σοσιαλδημοκρατικού κόμματος, ενώ θεωρείται μέλος της συντηρητικής πτέρυγας του κόμματος. Τον Δεκέμβριο του 2008 άσκησε κριτική στη βρετανική Κεϊνσιανή οικονομία στο περιοδικό Newsweek, πράγμα που προκάλεσε αντιδράσεις. Επίσης, παρέμεινε σκεπτικός σε σχέση με την αποτελεσματικότητα μεγάλων δεσμών φορολογικών κινήτρων, δηλώνοντας ότι προκαλούν αύξηση στο δημόσιο χρέος. Επίσης, άσκησε κριτική στη μυστικότητα των ελβετικών τραπεζών, που προκάλεσε ένταση μεταξύ Γερμανίας και Ελβετίας. Είναι μέλος του Bundestag από το 2009 και κύριος εκπρόσωπος του σοσιαλδημοκρατικού κόμματος σε οικονομικά ζητήματα. Είναι, επίσης, υποψήφιος καγκελάριος της Γερμανίας για το σοσιαλδημοκρατικό κόμμα και κύριος αντίπαλος της Άνγκελα Μέρκελ.
Ντάνι Καρβαχάλ

Ο Ντανιέλ "Ντάνι" Καρβαχάλ Ράμος (Daniel Carvajal Ramos, 11 Ιανουαρίου 1992) είναι Ισπανός ποδοσφαιριστής ο οποίος αγωνίζεται στη Ρεάλ Μαδρίτης στη θέση του δεξιού πλάγιου αμυντικού.

 Ο Καρβαχάλ γεννήθηκε στην πόλη Λεγανές (προάστιο της Μαδρίτης) στις 11 Ιανουαρίου του 1992. Στην ηλικία των δέκα ετών προσχωρεί στο σύστημα ελπίδων της Ρεάλ Μαδρίτης και συνεχίζει την αναρρίχηση στις τάξεις μέχρι το 2010 για να φτάσει στη Ρεάλ Μαδρίτης Καστίγια.Στην πρώτη του σεζόν στην Καστίγια γίνεται βασικός και έπειτα αρχηγός της ομάδας. Στην ακόλουθη σεζόν έχει ακόμα καλύτερες αποδόσεις. Σε 38 αγώνες σκοράρει 2 γκολ (συμπεριλαμβάνονται και τα πλέι-οφ), τότε που η Καστίγια επιστέστρεφε στη Σεγούντα Ντιβιζιόν, έπειτα από 5 χρόνια απουσίας. Στις 11 Ιουλίου του 2012, μετά την αποτυχία του Καρβαχάλ να κάνει τη μοναδική εμφάνιση με τη φανέλα της επαγγελματικής ομάδας της Ρεάλ Μαδρίτης, υπογράφει πενταετές συμβόλαιο με τη γερμανική Μπάγερ Λεβερκούζεν έναντι αμοιβής μεταγραφής 5.000.000 ευρώ.Ο Ντάνι κάνει το ντεμπούτο του στην Μπουντεσλίγκα την 1η Σεπτεμβρίου 2012 στη νίκη εντός έδρας επί της Φράιμπουργκ. Σκόραρε το πρώτο του τέρμα για την καινούρια του ομάδα στις 25 Νοεμβρίου του 2012 στη νίκη με 2-1 εναντίον της Χόφενχαϊμ.Ο Καρβαχάλ επιλέχτηκε ως ένα εκ των τριών καλύτερων μπακ της Μπουντεσλίγκα στην πρώτη και μόνη του σεζόν στη γερμανική διοργάνωση. Στις 3 Ιουνίου του 2013, η Ρεάλ Μαδρίτης ασκείται επαναγοράς του Ντάνι, ο οποίος γίνεται το πρώτο μεταγραφικό απόκτημα της ομάδας για τη σεζόν 2013-2014 για ένα ποσό που πιστεύεται ότι είναι κοντά στα 6.500.000 ευρώ.Ο Καρβαχάλ έκανε το ντεμπούτο του στη Λα Λίγκα στις 18 Αυγούστου του 2013 σε μια νίκη με 2-1 εντός έδρας με τη Ρεάλ Μπέτις. Έναν μήνα μετά κάνει την πρώτη του εμφάνιση στο Τσάμπιονς Λιγκ στον αγώνα που η Ρεάλ κέρδισε τη Γαλατασαράι με σκορ 6-1.Τη σεζόν εκείνη, ο Καρβαχάλ συμμετείχε σε 45 παιχνίδια και σκόραρε 2 φορές. Ο Καρβαχάλ ξεκίνησε την επόμενη σεζόν του στη Ρεάλ με το θρίαμβο κόντρα στη Σεβίλλη στο Σούπερ Καπ και στο Παγκόσμιο Πρωτάθλημα Συλλόγων εναντίον της Σαν Λορένσο. Στο πρώτο σκέλος του ημιτελικού του φετινού Τσάμπιονς Λιγκ πήρε ποινή καθώς μάρκαρε επικίνδυνα τον Κάρλος Τέβες της Γιουβέντους, κάτι που οδήγησε τη Ρεάλ σε ήττα με 2-1. Στις 5 Ιουλίου του 2015, υπέγραψε νέο συμβόλαιο έως το 2020 με την τρέχουσα ομάδα του, τη Ρεάλ Μαδρίτης. Ο Καρβαχάλ ενήργησε ως στήριγμα του Μαρτίν Μοντόγια στο Παγκόσμιο Πρωτάθλημα κάτων των 21 ετών του 2013, έπαιξε στη νίκη με 3-0 εναντίον της Ολλανδίας, καθώς η Ισπανία πήγαινε να νικήσει το τουρνουά. Είχε επιλεγεί από την πλήρη πλευρά από τον Βιθέντε Ντελ Μπόσκε για το Παγκοσμιο Κύππελο 2014 όμως μετά τα δυνατά παιχνίδια με τη Βολιβία και την Ατλέτικο Μαδρίτης διεγράφει από την τελική λίστα. Στις 29 Αυγούστου κλήθηκε για τα παιχνίδια εναντίον της Γαλλίας και των Σκοπίων. Έκανε το ντεμπούτο του στον πρώτο αγώνα, στις 4 Σεπτεμβρίου 1900